Document ID: 31997R1893

ΚΑΝΟΝΙΣΜΟΣ (ΕΚ) αριθ. 1893/97 ΤΗΣ ΕΠΙΤΡΟΠΗΣ της 29ης Σεπτεμβρίου 1997 για παρέκκλιση από τον κανονισμό (ΕΚ) αριθ. 1528/96, περί αναλήψεως από τους οργανισμούς παρέμβασης του αναποφλοίωτου ρυζιού (paddy) και περί καθορισμού των διαρθρωτικών ποσών, των προαυξήσεων και μειώσεων που εφαρμόζουν όσον αφορά την ανάληψη από τον ελληνικό οργανισμό παρέμβασης, για την περίοδο 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995 περί κοινής οργανώσεως αγοράς του ρυζιού (1), και ιδίως το άρθρο 8 στοιχείο β),
Εκτιμώντας:
ότι οι όροι ανάληψης του ρυζιού paddy από τους οργανισμούς παρέμβασης έχουν καθοριστεί από τον κανονισμό (ΕΚ) αριθ. 1528/96 της Επιτροπής (2) 7 ότι το άρθρο 7 παράγραφος 1 του κανονισμού αυτού θεσπίζει ότι η πραγματική παράδοση πρέπει να γίνει το αργότερο έως τις 31 Αυγούστου της τρέχουσας περιόδου 7
ότι ο ελληνικός οργανισμός παρέμβασης συνάντησε, κατά την περίοδο 1996/97, δυσκολίες για να εφαρμόσει ένα καλό σύστημα αποθήκευσης, ελέγχου και παραλαβής των εμπορευμάτων 7 ότι οι δυσκολίες αυτές κατέληξαν σε καθυστέρηση στη διαδικασία αποδοχής των προσφορών που υποβλήθηκαν και της ανάληψης των παραδόσεων 7 ότι από τις δυσκολίες αυτές δικαιολογείται, για την Ελλάδα, για την περίοδο 1996/97, παρέκκλιση από την προθεσμία που έχει καθοριστεί από τις προαναφερθείσες διατάξεις για την παράδοση στον οργανισμό παρέμβασης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 7 παράγραφος 1 του κανονισμού (ΕΚ) αριθ. 1528/96, η πραγματική παράδοση του ρυζιού paddy για την ανάληψη από τον ελληνικό οργανισμό παρέμβασης, για την περίοδο 1996/97, πρέπει να γίνει το αργότερο στις 30 Σεπτεμβρίου 1997.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 1997.

Labels: 3
18
17
6